  Майя Бывальцева 1-тӥ куарусёнлы Удмуртиын эшшо 38 муртлэсь выль коронавирус инфекциез шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Черламъёс пӧлын Ижкарысь 30 адями, Дэри ёросысь вить адями, Сюмси ёросысь кык адями, Ува ёросысь одӥг адями. 34 адями висёнэз вормиз. Туннэ нуналлы Удмуртиын выль коронавирус инфекциен черлан 3 сюрс 249 учыр лабораториосын зэматэмын. 2 сюрс 655 адями йӧназ, 60 мурт кулӥз. Та дыре 28-лэн висисьёслэн тазалыксы секыт лыдъяське. Тулыспалысен элькунын коронавируслы 278 сюрс 273 эскеронъёс ортчытӥзы.  Тегъёс: Тазалык Ижкар висён Удмуртия коронавирус  